Fu Xi

Dalam mitos Cina, **Fu Xi** atau **Fu Hsi**; juga dikenali sebaga **Paoxi**, merupakan yang pertama daripada Tiga Tokoh Mulia (三皇 sānhuáng) di negara China purba. Beliau ialah seorang wira budaya yang dipercayai merupakan pencipta penulisan, perikanan, dan pemerangkapan haiwan. Bagaimanapun, Cangjie juga dipercayai sebagai pencipta tulisan.

## Asal-usul
Pangu dikatakan sebagai dewa pencipta dalam mitologi Cina. Beliau digambarkan sebagai gergasi yang tidur di dalam sebuah telur kekacauan (chaos). Setelah terjaga, Pangu berdiri lalu memisahkan langit dan bumi. Setelah itu, beliau meninggal dunia, dan jasadnya berubah menjadi sungai, gunung, tumbuhan, haiwan serta segala sesuatu di dunia. Daripada unsur-unsur ini lahirlah satu makhluk berkuasa bernama Huaxu (). Huaxu melahirkan sepasang adik-beradik kembar iaitu Fuxi dan Nüwa. Fuxi dan Nüwa dikatakan mempunyai wajah manusia dan tubuh ular.

Namun begitu, dalam beberapa versi mitos, Fuxi dianggap sebagai pencipta sejati dan bukannya Pangu, dan Fuxi dikatakan bekerja sendirian tanpa Nüwa.

Fuxi dikenali sebagai "dewa asal", dan dikatakan dilahirkan di kawasan pertengahan-bawah Sungai Kuning, di sebuah tempat bernama Chengji (), yang mungkin terletak di Daerah Lantian, Shaanxi, atau Tianshui, Gansu.

Tafsiran sejarah terhadap mitos ini menyatakan bahawa Huaxu (ibu kepada Fuxi) merupakan seorang ketua masyarakat semasa zaman matriarki (sekitar tahun  SM), iaitu ketika orang Cina awal mula mengembangkan kemahiran bahasa. Fuxi dan Nüwa pula dipercayai sebagai pemimpin dalam masyarakat patriarki awal, ketika amalan perkahwinan mula diperkenalkan.

Seorang dewa bernama Taihao (, "Yang Terang Besar") disebut secara kabur dalam sumber sebelum dinasti Han, dan tidak berkait langsung dengan Fuxi. Namun kemudian, Fuxi disamakan dengan Taihao, dan nama tersebut dianggap sebagai nama kehormatan atau nama rasmi Fuxi.

Menurut legenda, dewi Sungai Luo bernama Mifei adalah anak perempuan Fuxi. Dalam beberapa versi lain, beliau juga dikatakan sebagai pasangan Fuxi. Mifei mati lemas ketika menyeberangi Sungai Luo dan kemudiannya menjadi roh sungai tersebut.

## Legenda penciptaan
Menurut legenda, bumi dilanda banjir yang teramat besar sampai hanya Fu Xi dan adindanya Nüwa terselamat. Mereka melarikan diri ke Gunung Kunlun, di mana mereka berdoa agar diberi petunjuk daripada Maharaja Syurga. Setelah mendapat restu, pasangan saudara-saudari itu mula mencipta kaum manusia. Untuk mempercepat proses penciptaan itu, Fu Xi dan Nüwa menggunakan tanah liat untuk membuat bentuk manusia. Dengan kuasa kedewaan yang diamanahkan kepada mereka, mereka berdua menghidupkan hasil tanah liat itu. Kemudian, Fu Xi pun memerintah keturunan-keturunannya. Tempoh pemerintahan Fu Xi didapati daripada sumber yang saling bercanggah, iaitu selama 115 tahun (2852–2737 SM) atau 116 tahun (2952–2836 SM).

## Kematian
Fu Xi hidup selama 197 tahun dan mangkat di sebuah tempat yang dipanggil negeri Chen (kini Huaiyang,Henan), di mana permakamannya masih boleh ditemui dan dikunjungi sebagai tarikan pelancong.
## Galeri


File:Anonymous-Fuxi and Nüwa.jpg|Lukisan zaman dinasti Tang yang menggambarkan Fuxi (kanan) dan Nüwa (kiri), ditemui di Perkuburan Astana, Xinjiang.
File:Ma-Lin-Fuxi-and-turtle.jpg|Potret Fuxi sedang duduk, dilukis oleh Ma Lin dari dinasti Song.
File:Guo Xu album dated 1503 (1).jpg|Lukisan Fuxi memerhati lakaran trigram, karya Guo Xu () dari dinasti Ming.
File:Chinese woodcut, Famous medical figures; Emperor Fuxi Wellcome L0039312.jpg|Fuxi sebagai Maharaja, dalam cetakan ukiran kayu oleh Gan Bozong dari dinasti Tang.
File:Fuxi, Qiu Ying (painting).jpeg|Fuxi, dilukis oleh Qiu Ying dari dinasti Ming, seperti dipaparkan dalam *Orthodoxy of Rule Through the Ages*.
File:Chinese Emperor Fu Hsi, wearing traditional costume, Wellcome V0018487.jpg|Maharaja Fuxi dalam pakaian tradisional, memegang simbol yin yang, abad ke-19.
File:Imperial Encyclopaedia - Education and Conduct - pic134 - 伏羲太極圖.svg|Rajah Taijitu Fuxi (daripada Gujin Tushu Jicheng oleh Chen Menglei).
File:伏羲氏畫八卦（廿一史通俗衍義）.jpg|Fuxi melukis lapan trigram (Bagua)
File:Fuxi et les Huit Trigrammes.jpg|Taihao Fuxi
File:Fuxi, Qiu Ying (painting).jpeg|Fuxi dalam lukisan *Keturunan Kekaisaran Sepanjang Zaman*, dilukis oleh Qiu Ying
File:Painting of Fu Xi by Kanō Sansetsu.jpg|Potret Fuxi, dilukis oleh Kanō Sansetsu
File:太昊伏羲氏.jpg|Potret separuh badan Maharaja Silam: Taihao Fuxi
File:龍馬負河圖洛書.jpg|*Longma* membawa Rajah Sungai (Hetu) dan Buku Luo (Luoshu)
File:MET DP160908.jpg|Potret sebenar Fuxi


## Rujukan

|-